Stjarnan komst í 16-liða úrslit í bikarkeppni karla í handbolta í gær. Tvíframlengja þurfti leik liðsins við Aftureldingu til að knýja fram úrslit.
Eftir jafnan og spennandi leik í Garðabænum í gær urðu lokatölur eftir venjulegan leiktíma 29-29. Framlenging tók við og þar skoraði hvort lið þrjú mörk og staðan þá 32-32. Aftur þurfti því að framlengja. Úrslitin réðust í annarri framlengingunni en Hjálmtýr Alfreðsson skoraði þá sigurmark Stjörnunnar þegar 40 sekúndur voru til leiksloka, 36-35, og Stjarnan komin í 16-liða úrslit en Afturelding úr leik.
sögðu Gunnar Steinn Jónsson, leikmaður Stjörnunnar, og Blær Hinriksson, leikmaður Aftureldingar. Hörður frá Ísafirði er sömuleiðis kominn í 16-liða úrslit bikarsins en Herði var dæmdur 10-0 sigur gegn Fjölni. Fjölnir sá sér ekki fært að mæta vestur og spila og gaf því leikinn.
8-liða úrslit HM kvenna í handbolta halda áfram í dag og kvöld. Noregur mætir Rússlandi klukkan hálf fimm og Frakkland og Svíþjóð eigast við klukkan hálf átta. Spánverjar og Danir komust í undanúrslit mótsins í gær og Danir mæta annað hvort Frökkum eða Svíum í undanúrslitum á meðan Spánn mætir Noregi eða Rússlandi. Báðir leikir dagsins verða sýndir beint, sá fyrri á RÚV og sá seinni á RÚV 2.
Argentíski fótboltamaðurinn Sergio Agüero hefur neyðst til að hætta að spila fótbolta vegna hjartavandamála. Frá þessu var greint á blaðamannafundi í Barcelona í dag en aðeins hálft ár er liðið frá því Agüero gekk til liðs við Börsunga. Í lok október var hann fluttur á sjúkrahús í leik Barcelona og Alaves í spænsku úrvalsdeildinni er hann fann fyrir hjartverk. Læknar hafa nú metið stöðu hans svo að hann geti ekki lengur spilað fótbolta. Agüero er 33 ára og spilaði 427 leiki á knattspyrnuferlinum og skoraði í þeim 786 mörk. Hann lék 101 landsleik fyrir Argentínu og skoraði 41 mark.
Stjarnan komst áfram í 16-liða úrslit bikarkeppni karla í handbolta í gær eftir tvíframlengdan leik gegn Aftureldingu.